MC เตรียมปันผล 0.40 บ. ขึ้น XD 6 พ.ย.นี้
MC เตรียมปันผล 0.40 บ. ขึ้น XD 6 พ.ย.นี้ เคาะวันจ่าย 28 พ.ย.61
29 ส.ค. 2561

บริษัท แม็คกรุ๊ป จำกัด (มหาชน) หรือ MC ระบุว่า ที่ประชุมคณะกรรมการบริษัทฯ ประกาศจ่ายเงินปันผลงวดดำเนินงานวันที่ 1 ม.ค.61 ถึงวันที่ 30 มิ.ย.61 เป็นเงินสดในอัตรา 0.40 บาทต่อหุ้น ขึ้นเครื่องหมาย XD วันที่ 6 พ.ย. 2561 กำหนดจ่ายปันผล 28 พ.ย. 2561
โดยเป็นเงินปันผลจำนวน 0.12 บาทต่อหุ้น จ่ายจากกำไรสุทธิที่ผ่านการเสียภาษีนิติบุคคลในอัตรา 20% ซึ่งผู้ถือหุ้นประเภทบุคคลธรรมดาได้รับเครดิตในการคำนวณภาษีเงินปันผลตามมาตรา 47 ทวิ ของประมวลรัษฎากร และเงินปันผลจำนวน 0.28 บาทต่อหุ้น จ่ายจากกำไรสุทธิที่ได้รับยกเว้นไม่ต้องนำมารวมคำนวณภาษีเงินได้นิติบุคคลซึ่งผู้ถือหุ้นประเภทบุคคลธรรมดาจะไม่ได้รับเครดิตภาษี